ເອ​ກະ​ສານ ຮົ່ວ​ໄຫຼ ທຳ​ນາຍ ຄວາມ​ຫາ​ຍະ​ນະ ຂອງ ເບ​ຣັກ​ຊິດ
ປະ​ເທດ​ດັ່ງ​ກ່າວ​ຈະ​ປະ​ເຊີນ​ກັບ​ຄວາມ​ຫຍຸ້ງ​ຍາກ​ໃນ​ດ້ານ​ສະ​ບຽງ ຢາ​ປິ່ນ​ປົວ​ພະ​ຍາດ, ອາຫານ ແລະ ນໍ້າ​ມັນ​ເຊື້ອ​ໄຟ​ຂອງ​ເຂົາ​ເຈົ້າ.
ອັງກິດ ຈະປະສົບກັບຄວາມຫຍຸ້ງຍາກຢ່າງຫຼວງຫຼາຍ, ຖ້າເຂົາເຈົ້າອອກຈາກ ສະຫະ ພາບ ຢູໂຣບ ໂດຍປາສະຈາກຂໍ້ຕົກລົງການຄ້າ, ອີງຕາມເອກະສານທີ່ຮົ່ວໄຫຼອອກມາ, ເຊິ່ງຖືຕີພິມໂດຍໜັງສືພິມ The Sunday Times ປະເທດດັ່ງກ່າວຈະປະເຊີນກັບຄວາມຫຍຸ້ງຍາກໃນດ້ານສະບຽງ ຢາປິ່ນປົວພະຍາດ, ອາຫານ ແລະ ນໍ້າມັນເຊື້ອໄຟຂອງເຂົາເຈົ້າ ໜັງສືພິມ Times ໄດ້ກ່າວວ່າເອກະສານ ດັ່ງກ່າວໄດ້ສະແດງໃຫ້ເຫັນທັດສະນະຄະຕິ ກ່ຽວກັບ ແຜນການທີ່ປິດບັງຢູ່ ທີ່ດຳເນີນ ການໂດຍລັດຖະບານ ເພື່ອຫຼີກລ່ຽງການລົ້ມລະລາຍທີ່ຫາຍະນະໃນດ້ານພື້ນຖານໂຄງ ລ່າງຂອງປະເທດ ນາຍົກລັດຖະມົນຕີ ອັງກິດ ທ່ານ ບໍຣິສ ຈອນສັນ ໄດ້ກ່າວວ່າ ອັງກິດ ຈະອອກຈາກສະ ຫະພາບ ຢູໂຣບ ໃນວັນທີ 31 ຕຸລາ ໂດຍບໍ່ມີຂໍ້ຕົກລົງ ຖ້າເຂົາເຈົ້າບໍ່ສາມາດເຈລະຈາ ຄືນຂໍ້ຕົກລົງທີ່ຜູ້ກຳຕຳແໜ່ງກ່ອນໜ້າທ່ານ, ທ່ານນາງ ເທີຣີຊາ ເມ ໄດ້ເຮັດກັບກຸ່ມດັ່ງ ກ່າວ